शेयर की तस्वीर, यूजर्स बोले- आर्ट का मतलब वही समझ सकता है, जिसका दिल टूटा हो
Bollywood Actor Salman Khan Easter 2023 Painting Goes Viral. सुपरस्टार सलमान खान ने हाल ही में अपनी पेंटिंग स्किल्स का प्रदर्शन किया है। रविवार रात ईस्टर के मौके पर भाईजान ने सोशल मीडिया पर अपनी पेंटिंग शेयर करते हुए, फैंस को बधाइयां दी हैं
सुपरस्टार सलमान खान ने हाल ही में अपनी पेंटिंग स्किल्स का प्रदर्शन किया है। रविवार रात ईस्टर के मौके पर भाईजान ने सोशल मीडिया पर अपनी पेंटिंग शेयर करते हुए, फैंस को बधाइयां दी हैं। पेंटिंग देखकर ऐसा लग रह है, जैसे उसमें मदर मैरी की झलक नजर आ रही हो।
पेंटिंग शेयर करते हुए सलमान ने कैप्शन में लिखा- ‘हैप्पी ईस्टर।’
यूजर्स ने भाईजान की पेंटिंग पर लुटाया प्यार
पोस्ट शेयर करते ही सलमान के फैंस कमेंट सेक्शन में उनकी जमकर तारीफ करने लगे। एक यूजर ने कमेंट सेक्शन में लिखा- ‘ये पेंटिंग खुद एक कला(भाईजान)ने बनाई है।’ दूसरे फैन ने लिखा- ‘लव यू भाई।’ तीसरे फैन ने लिखा- ‘ये आर्ट बहुत कुछ कहती है, इसे केवल वही लोग समझ सकते हैं जिनका दिल टूटा हो।’ कमेंट सेक्शन में भाईजान के फैन ने हिंट दिया कि उनकी अपकमिंग फिल्म ‘किसी का भाई किसी की जान का ट्रेलर सोमवार को आने वाला है।
पेंटिंग का शौक रखते हैं सलमान
सलमान को पेंटिंग का बेहद शौक है और कई मौकों पर वो अपने इस जुनून को लोगों के सामने दिखा चुके हैं। राजा रवि वर्मा, अबनिंद्रनाथ टैगोर और वीएस गायतोंडे जैसे महान कलाकारों के साथ उनकी पेंटिंग एग्जीबिशन में लगाई जा चुकी है।
सलमान की अन्य पेंटिग्स पर नजर डालें-
करीना ने घर पर बच्चों के साथ ईस्टर मनाया
सलमान के अलावा करीना कपूर खान और प्रियंका चोपड़ा समेत कई सेलेब्स ने सोशल मीडिया पर ईस्टर की बधाइयां दी हैं। करीना ने कैप्शन में लिखा- 'मेरे ईस्टर बनीज, हैप्पी ईस्टर लवली पीपल❤️खजाने की खोज जारी रखें।'
प्रियंका चोपड़ा ने ईस्टर के मौके पर बेटी मालती के साथ तस्वीरें शेयर कीं 
रविवार को ईस्टर के मौके पर प्रियंका ने अपने इंस्टा हैंडल पर कई तस्वीरें शेयर की हैं, जिसमें उनके साथ उनकी बेटी मालती की झलक भी देखने को मिल रही है। शेयर की गई तस्वीरों में प्रियंका अपनी बेटी के साथ ट्विनिंग करते हुए नजर आ रही हैं।
